CELEX: 62017CN0614
Language: hr
Date: 2017-10-24 00:00:00
Title: Predmet C-614/17: Zahtjev za prethodnu odluku koji je 24. listopada 2017. uputio Tribunal Supremo (Španjolska) – Fundación Consejo Regulador de la Denominación de Origen Protegida Queso Manchego protiv Industrial Quesera Cuquerella S.L. i Juana Ramóna Cuquerella Montaguda

5.2.2018   
            
            
               HR
            
            
               Službeni list Europske unije
            
            
               C 42/3
            
         Zahtjev za prethodnu odluku koji je 24. listopada 2017. uputio Tribunal Supremo (Španjolska) – Fundación Consejo Regulador de la Denominación de Origen Protegida Queso Manchego protiv Industrial Quesera Cuquerella S.L. i Juana Ramóna Cuquerella Montaguda
   (Predmet C-614/17)
   (2018/C 042/05)
   Jezik postupka: španjolski
   
      Sud koji je uputio zahtjev
   
   Tribunal Supremo
   
      Stranke glavnog postupka
   
   
      Žalitelj: Fundación Consejo Regulador de la Denominación de Origen Protegida Queso Manchego
   
      Protivnici žalbe: Industrial Quesera Cuquerella S.L. i Juan Ramón Cuquerella Montagud
   
      Prethodna pitanja
   
   
               1.
            
            
               Dolazi li nužno do podsjećanja na zaštićenu oznaku izvornosti koja se propisuje člankom 13. stavkom 1. točkom (b) Uredbe br. 510/2006 (1) prilikom korištenja oznaka koje su grafički, fonetski ili konceptualno slične zaštićenoj oznaci izvornosti ili do njega može doći upotrebom grafičkih znakova koji podsjećaju na oznaku izvornosti?
            
         
               2.
            
            
               Kada se radi o zaštićenoj oznaci izvornosti u određenom zemljopisnom području (članak 2. stavak 1. točka (a) Uredbe br. 510/2006), i s obzirom na to da je riječ o istim ili sličnim proizvodima, može li se upotreba znakova koji podsjećaju na pokrajinu na koju se odnosi zaštićena oznaka izvornosti smatrati podsjećanjem na samu zaštićenu oznaku izvornosti u smislu članka 13. stavka 1. točke (b) Uredbe br. 510/2006, što je nedopušteno čak i u slučaju da je onaj tko se koristi tim znakovima proizvođač sa sjedištem u pokrajini na koju se odnosi zaštićena oznaka izvornosti, ali čiji proizvodi ne nose takvu oznaku izvornosti jer ne ispunjavaju uvjete iz specifikacije proizvoda, koji nisu uvjeti o zemljopisnom podrijetlu?
            
         
               3.
            
            
               Treba li pojam prosječnog potrošača koji je uobičajeno obaviješten, razumno pažljiv i oprezan, od čije percepcije nacionalni sud treba polaziti u svrhu utvrđivanja postoji li „podsjećanje” u smislu članka 13. stavka 1. točke (b) Uredbe br. 510/2006, razumjeti kao da se odnosi na europskog potrošača ili samo na potrošača države članice u kojoj je proizveden proizvod koji dovodi do podsjećanja na zaštićenu zemljopisnu oznaku ili na potrošača države članice s kojom je ZOI zemljopisno povezan i u kojoj se proizvod najviše konzumira?
            
         
      (1)  Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (SL 2006., L 93, str. 12.) (SL, posebno izdanje na hrvatskom jeziku, poglavlje 3., svezak 4., str. 184.)